Kukučka obyčajná

**Kukučka obyčajná** (iné názvy: **kukučka sťahovavá**, **kukučka jarabá**; lat. *Cuculus canorus*) je z čeľade kukučkovité. Vyskytuje sa v Európe, Ázii, okrem Sahary i v Afrike. Je to prísne sťahovavý druh. Na Slovensku bolo dokázané alebo pravdepodobné hniezdenie v 97,90 % mapovacích kvadrátov. Podľa Medzinárodnej únie na ochranu prírody a prírodných zdrojov kukučka obyčajná patrí medzi najmenej ohrozené druhy, trend celkovej populácie je klesajúci, podľa výsledkov celoeurópskeho monitoringu v rokoch 19802013 poklesli stavy o 25%.

## Opis
Kukučka je dlhá 32 - , jej krídla majú 21 - , rozpätie krídel 55 -  a chvost má dlhý 15,6 - . 

Samec má hlavu, krk, hrdlo a chrbát sivé. Krk a hrvoľ svetlosivé. Krídla tmavšie a s hnedastým nádychom. Na spodnej strane letiek má biele priečne pruhovanie. Malé biele škvrny má aj na chvostových perách. Na spodnej strane telá má od hrvoľa nižšie priečne sivé čiary na bielom podklade.

Samica sa podobá samcovi, má cez hruď pás s hnedých nádychom. Je aj variant, kde má vrch tela hrdzavý s hnedými priečnymi pásmi.

Jej mláďatá sa podobajú samici, majú však na chrbte biele konce pier, niekedy iba v zátylí biele škvrny. Základnú farbu majú tmavšiu.

Krídla má ostré a jej nápadný chvost i pruhovanie na bruchu pripomína krahulca (viď nižšie galéria), s ktorým si ju veľa ľudí zamieňa. Krahulec má však širšie krídla a krátku hlavu v letku. Kukučka má v letku vysunutú hlavu a dlhší zobák a má strapatú hlavu.

## Hlas

Samec kukučky sa ozýva typickým “ku-kuk”. Ak je blízko iný samec, pridáva ku kukaniu *"go-go-go-che-che-che"*. Samička vydáva trilkujúci smiech.

## Výskyt a stav na Slovensku
Kukučky žijú na  celom území Slovenska. Patrí medzi plošne najrožšírenejšie vtáčie druhy.  Kukučka vystupuje až do výšky .

Kukučky patria medzi chránené vtáky. Kukučka je chránená pre užitočnosť. Odhadovaný počet hniezdiacich párov je 7 000 - 14 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v roku 1995, 1998 a 2001 žiadny. V roku 2014 LC* A2b - menej dotknutý. Nie je zaradená do európskeho ochranárskeho statusu. Stupeň ohrozenia S (vyhovujúci ochranársky status).

## Hniezdenie
Kukučky nestavajú hniezda a vajíčka znášajú do cudzích hniezd, kde sa o mladé nestarajú. Hniezdny parazitizmus sa preukázal u 100 druhov spevavcov. Za sezónu znesie približne 16 – 22 škvrnitých vajec. Čas, kým sa adoptívna samička stará o mláďa, je približne 15 - 23 dní. 

## Potrava
Kukučka sa živí prevažne hmyzom, najmä chlpatými húsenicami.

## Ochrana
Je zákonom chránená (§ 33 ods. 3 zákona o Ochrane prírody a krajiny 543/2002 Z. z.), spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

European Cuckoo Mimics Sparrowhawk.jpg|...pripomína krahulca..kukučka hore, jastrab krahulec dole
Reed warbler cuckoo.jpg|Mladá kukučka je už značne väčšia ako jej "adoptívni" rodičia, v tomto prípade to je trsteniarik bahenný
Common Cuckoo from the Crossley ID Guide Britain and Ireland.jpg|Kompozitná fotografia - pomôcka na ľahšie spoznanie druhu
Cuculus canorus canorus MHNT.ZOO.2010.11.149.48.jpg |Vajcia kukučky a trsteniarika veľkého
Cuculus canorus bangsi MHNT.ZOO.2010.11.149.13.jpg |Vajcia kukučky (poddruh *Cuculus canorus bangsi*) a žltochvosta bieločelého


## Referencie


## Iné projekty

## Externé odkazy
 
* 

## Zdroj
* snaturou2000.sk kukučka jarabá 

Kategória:Kukučkovité
Kategória:Vtáky na Slovensku
Kategória:Najmenej ohrozené druhy